丹拿CO系列

丹拿CO系列係英國丹拿出嘅一款大型單層及雙層巴士底盤，佢喺1933年亮相，並取代丹拿CP6。

CO系列同之前CP6巴士嘅主要分別係佢用咗柴油引擎，不過嗰時丹拿冇啱嘅柴油引擎畀佢用，所以CO系列係配街外嘅引擎。佢可以揀吉拿5LW、吉拿6LW、AEC或者Armstrong-Saurer引擎，至於波箱就繼續用Wilson先選式。

丹拿CO系列除咗喺英國本土用之外，亦有被運出口。丹拿間廠喺1940年第二次世界大戰期間，俾納粹德軍空襲高雲地利嘅行動摧毀，丹拿用喺車廠廢墟揾到嘅零件，喺1941年出多三副COG5底盤之後就將CO系列停產，八年期間總共出咗二千幾架。丹拿亦有設計三軸版CO系列底盤，並計劃出一架畀李斯特做示範車同埋三架畀中國上海，但都因為空襲出唔成。

丹拿由1942年開始改喺Wolverhampton出戰時規格嘅丹拿CW系列雙層巴士。

巴士型號